stanford-oval/wikipedia huggingface dataset:
ריק ברמן
הערות שוליים

1 2 3 4  "Rick Berman". נבדק ב-2009-04-11.
↑
1 2 3 4 5  Nemeck, Larry (2003). Star Trek: The Next Generation Companion. Pocket Books. ISBN 0-7434-5798-6.
↑
↑  Erdmann, Terry J.; Paula M. Block (2000-08-01). Deep Space Nine Companion. ISBN 978-0-671-50106-8.
↑
↑  "Dispatch: Berman Celebrates Milestone". 2000-05-22. נבדק ב-2009-04-11.
↑  Oliver, Glen (2002-12-12). "Review of Star Trek Nemesis". IGN. נבדק ב-2009-04-12.
↑  Ryan, Maureen (באפריל 2005). "A Season 1 'Battlestar' chat with Weddle and Thompson". Chicago Tribune. נבדק ב-2009-05-03. {{cite web}}:  (עזרה)
↑  Soundtrack Express (1998). "Next Generarion Music". אורכב מ-המקור ב-2009-03-03. נבדק ב-2009-05-03.
↑  "Ron Jones Interview". Star Trek Soundtracks. 2002-12-19. אורכב מ-המקור ב-2013-01-31. נבדק ב-2012-10-20.
↑  Anthony Pascale (10 בדצמבר 2008). "Spiner Comes To The Defense Of Rick Berman (and JJ Abrams)". TrekMovie.com. {{cite web}}:  (עזרה)
↑  Wilonsky, Robert (1999-10-29). "The trouble with "Trek"". Salon.com. p. 3. נבדק ב-2009-04-12.
↑
↑  Hinman, Michael (2006-04-12). "Star Trek XI Is Down, But It Is Not Out". Airlock Alpha. נבדק ב-2009-04-12.(הקישור אינו פעיל)
↑  Sloan, Sam (2005-11-19). "A New Team Will Produce New Trek TV Show Says Berman". Slice of SciFi. נבדק ב-2009-04-12.
↑  "Rick Berman on Leaving the Star Trek Franchise". TrekWeb. 13 באוקטובר 2006. אורכב מ-המקור ב-2011-07-17. נבדק ב-2012-10-20. {{cite web}}:  (עזרה)
1 2  Pascale, Anthony (2007-04-20). "Berman To Write Book On Trek Experience". TrekMovie.com. נבדק ב-2009-04-12.
↑
| --- | --- |
בקרת זהויות :  NLI: 987007395566505171  PLWABN: 9810690927705606  BIBSYS: 9034291  BNE: XX1266124  BnF: cb140417868 (data)  ISNI: 0000 0000 7823 7105  LCCN: n95013254  NKC: xx0078703  NLA: 35172759  NTA: 142608017  RERO: 02-A009578291  SNAC: w6w09xgr  SUDOC: 057242941  VIAF: 61747747   WorldCat (עם VIAF): 61747747
שם תואר

בדקדוק, שם תואר (נקרא גם תואר סתם או תואר השם) הוא חלק דיבר המשמש להרחבת המידע הניתן לגבי שמות עצם (במינוח בלשני: לְאַיֵּךְ, מלשון "איך", Qualify). דוגמאות לשמות תואר: אדום, יפה, גבוה. גם תיאורי כמות (חצי קילו, שני תפוחים) נחשבים כשמות תואר.
בתחביר עברי

במונחים של התאוריה התחבירית, שם־העצם המתואר משמש כ"ראש"/"גרעין" של צירוף שמני, ואילו שם התואר משמש כ"משלים" שלו. משלים זה יכול כשלעצמו להיות צירוף תוארי שבו שם התואר הוא הגרעין. בעברית שם התואר בא לאחר שם העצם אותו הוא מתאר (תפוח אדום), אך יש שפות (כמו אנגלית) בהן התואר בא לפני שם העצם (red apple). במונחי התחביר המסורתי, שם התואר משמש בדרך כלל בתפקיד לוואי, אולם במשפטים שמניים יכול לבוא שם התואר בתפקיד נשוא.
בתחביר עברי > זיהוי שמות תואר בעברית

לשם התואר מספר סימנים המסייעים לזיהויו במשפטים הכתובים עברית:
נוטים במין ובמספר – כל שמות התואר ניתנים להטייה במין, במספר וביידוע, בהתאם לשם העצם אותו הם מתארים: בחור נָאֶה, בחורה נָאָה, בחורים נָאִים, בחורות נָאוֹת.
ניתנים ליידוע – אפשר ליידע שם תואר באמצעות ה"א הידיעה. בניגוד לצירוף סמיכות, ביידוע של צירוף שם עצם ושם תואר, הן שם העצם והן התואר מקבלים ה"א הידיעה: בחור נאה ← הבחור הנאה, משקפיים יפים ← המשקפיים היפים.
מבנים אופייניים של שם התואר – רבים משמות התואר שייכים למשקלים אופייניים של צורות בינוני ושל משקל קטיל – מנומס, זהיר, מרהיב, וכמו כן בעלי צורנים סופיים אופייניים, למשל הצורן הסופי ִי – איכותי, חד-כיווני.
שם התואר דומה לשם המתואר: במין (זכר/נקבה), בכמות (יחיד/רבים), בידוע (את התואר מיודע גם שם התואר מיודע).
בתחביר עברי > שמות תואר מן הכפולים במשקל פָּעִיל (פַּעִיל)

שמות התואר מן הכפולים במשקל פעיל באים בקמץ, כגון דָּלִיל, דָּקִיק, חָמִים, קָלִיל, רָכִיךְ, כדרך רוב שמות התואר במשקל זה שלא מן הכפולים: דָּבִיק, נָדִיר וכדומה.
שמות התואר דקיק, קליל ורכיך כשרים גם בפתח ודגש: דַּקִּיק, קַלִּיל, רַכִּיךְ (על דרך כַּבִּיר, עַלִּיז).
בתחביר עברי > צירוף תארים

צירוף שמות תואר כגון (מסמך) חברתי־כלכלי, אפשר ליידעו בשתי דרכים: יידוע שם התואר הראשון או יידוע כל אחד משמות התואר. סימון המקף בצירוף כזה אינו חובה. לדוגמה: 'המסמך החברתי־כלכלי' או 'המסמך החברתי הכלכלי'.
בשפות אחרות > תארים השוואתיים

בשפות אחדות, כמו אנגלית וערבית, יש נטייה מיוחדת המאפשרת ליצור שמות תואר השוואתיים. כך, באנגלית, קיימת פרדיגמה מורפולוגית מהסוג: Big-Bigger-Biggest, המייצרת את ההבחנה "יותר" ו"הכי". בערבית קיים משקל מיוחד לצורך זה, משקל أفعل ("אפעל", למשל: كبير (כּבּיר)=גדול; أكبر (אכּבּר)=יותר/הכי גדול: "אַלְלָהֻ אכּבּר" = אלוהים [הוא] הגדול ביותר). בעברית לא ניתן לגזור שמות תואר השוואתיים בצורה זו, ויש להשתמש במילים "יותר", "הכי", או במקבילותיהן.
משמעות בתורת הקבוצות

במונחים סמנטיים של תורת הקבוצות, שם התואר מצמצם את הקבוצה שעליה מצביע שם העצם, והצירוף התוארי כולו הוא בעצם החיתוך בין הקבוצה שמיוצגת על ידי שם התואר לבין הקבוצה שמיוצגת על ידי שם העצם. לדוגמה, הצירוף "פילים כחולים" מצביע על קבוצת האובייקטים בעולם שנוצרת כתוצאה מחיתוך קבוצת הפילים וקבוצת הדברים הכחולים.
מדרגות התואר, שיעור בספר
דקדוק לתלמידים מאת משה ברייטברד, 1936
רויאל איירקראפט פקטורי F.E.2

| --- | --- |

F.E.2b עם כן נסע בתצורת "V"
 מאפיינים כלליים
 סוג:  מטוס קרב וסיור/מפציץ קל
 ארץ ייצור:  בריטניה בריטניה
 יצרן:  רויאל איירקראפט פקטורי
 טיסת בכורה:  פברואר 1914
 תקופת שירות:  ספטמבר 1915 – 1918 (כשנתיים)
 צוות:  2
 יחידות שיוצרו:  1,939 (גרסה b)  386 (גרסה d)
 משתמש ראשי:  בריטניה בריטניה גיס התעופה המלכותי
ה-F.E.2 (באנגלית: Farman Experimental 2) היה סימון לשלוש גרסאות שונות שהתבססו על תוכנית למטוס דו-כנפי דו-מושבי בעל תצורת מדחף הודף (Pusher Configuration), אשר נבנו בידי מפעל המטוסים המלכותי (Royal Aircraft Factory) הבריטי בתקופה שבין 1911 ל-1914.
הגרסה השלישית ל-F.E.2 הייתה בשימוש גיס התעופה המלכותי במהלך מלחמת העולם הראשונה כמטוס קרב ומפציץ לשעות היום והלילה.
בצוותא עם האיירקו D.H.2 והנופורט 11 (Nieuport 11), היה ל-F.E.2 חלק חשוב בסיום תקופת העליונות האווירית בחזית המערבית ממנה נהנה שירות האוויר הגרמני מסוף קיץ 1915 ועד אביב 1916 (תקופה שנודעה בעיתונות הבריטית כ"פורענות הפוקר"; Fokker Scourge).
תכנון ופיתוח

הסימון F.E.2 מתייחס לשלוש גרסאות השונות למדי בעיצובן אשר שמרו על העיצוב הבסיסי, פרי תכנונם של האחים פרמן מצרפת - תצורה של מדחף הודף בחלקו האחורי של גוף המטוס - אך מלבד זאת מדובר היה במטוסים שונים לחלוטין. "השימוש החוזר" בסימון F.E.2 היה מקור לבלבול רב.
תכנון ופיתוח > (1911) F.E.2

ה-F.E.2 הראשון תוכנן בידי ג'פרי דה הבילנד ב-1911 במפעל המטוסים המלכותי. על אף הטענה כי ה-F.E.2 היה בנייה מחדש של ה-F.E.1 שתכנן דה הבילנד לפני שהצטרף לצוות המתכננים של המפעל, היה זה למעשה מטוס חדש לחלוטין ובנייתו הושלמה לפני שה-F.E.1 נהרס בהתרסקות ב-15 באוגוסט 1911. המטוס דמה בעיצובו הבסיסי ל-F.E.1, ללא הגה גובה קדמי, אך היה לו צוות של שני אנשים אשר ישבו זה אחר זה בתא טייס דמוי בית מנוע עשוי מסגרת עץ ומכוסה בד. המטוס צויד במנוע סיבובי צרפתי מדגם גנום-רון (Gnome-Rhône) בעל 50 כ"ס ודה הבילנד עצמו ביצע את טיסת הבכורה ב-16 באוגוסט 1911.
לקראת סוף אפריל 1912 הותקן במטוס מנוע משופר מדגם גנום-רון בעל 70 כ"ס אשר אפשר נשיאת נוסע בנוסף לטייס וטס לראשונה ב-26 באפריל של אותו חודש. למחרת היום הותקנו במטוס מצופים, בעזרתם בוצעו טיסות ניסוי נוספות לאחר יומיים. בקיץ של אותה שנה הותקן שוב ב-F.E.2 כן נסע יבשתי ובחרטומו הותקן מקלע מדגם מקסים, שהפך אותו לאחד המטוסים הראשונים בו הותקן כלי נשק, אך התברר כי למקלע טווח הגבהה מוגבל וכי יש צורך בפיתוח התקן שיאפשר הפעלה יעילה יותר.
תכנון ופיתוח > (1913) F.E.2

ה-F.E.2 השני היה המשך רשמי ל-F.E.2 הראשון ושמר על מספר מרכיבים דומים לקודמו, אך היה בעל תכנון חדש ומודרני, גודל ובעל משקל רב יותר, מוטת כנפיים שהוארכה מ-10.06 ל-12.80 מטרים ותא טייס משופר אווירודינמית שהורכב מצלעות עשויות מצינורות פלדה אשר כוסו בלוחות של סגסוגת מתכת. המשקל המרבי עלה מ-545 ל-848 ק"ג. ב-F.E.2 החדש נעשה שימוש במבנה הכנפיים החיצוניות שהורכבו גם ב-B.E.2, ובמקום מאזנות הותקן מנגנון פיתול כנף (wing warping) לשליטה צדדית. במטוס הותקן מנוע מדגם רנו בעל 70 כ"ס שהניע מדחף בן ארבעה להבים, והדלק אוחסן בתוך מכל גלילי מאחורי הטייס והזין את הקרבורטור באמצעות שימוש בכבידה.
ב-23 במרץ 1914 התרסק ה-F.E.2 על הקרקע לאחר שנכנס לסחרור מגובה 150 מטרים, ככל הנראה בשל חוסר בסנפיר, חיסרון שהיה משותף למרבית המטוסים של אותה תקופה. הטייס, רולנד קמפ, שרד את ההתרסקות אך הנוסע שנלווה לטיסה, אווארט היינס, נהרג.
שחזורים

שני שחזורים של גרסת F.E.2b נבנו על ידי חברת וינטג' אוויאייטור בע"מ (The Vintage Aviator Ltd) מניו זילנד, כאשר שחזור אחד, בעל יכולת טיסה, צויד במנוע בירדמור ומדחף מקוריים, וחלקים שנבנו מחדש תוך שימוש בחומרים מתוך התוכניות המקוריות של ייצור המטוס.
שירות

ה-F.E.2 שירת במדינות הבאות:
אוסטרליה אוסטרליה - מטוס אחד (סומן באוסטרליה כ-CFS14) שירת בבית הספר לטיסה של גיס התעופה האוסטרלי בפוינט קוק, ויקטוריה החל ממרץ 1917. לאחר המלחמה קיבל המטוס סימון אזרחי (G-AUCX) ושימש בניסיון כושל להקיף את יבשת אוסטרליה ב-1921. המטוס התרסק ויצא מכלל שימוש ב-7 בפברואר 1922.
הודו הבריטית הודו הבריטית - מטוס אחד שירת במהלך המלחמה ולאחריה בבסיס ריסאלפור (בתחומי פקיסטן של ימינו), עד שנפגע בנחיתה ב-1920 ויצא משימוש.
ארצות הברית ארצות הברית - כמטוסי אימון במסגרת חיל המשלוח של ארצות הברית.
הממלכה המאוחדת הממלכה המאוחדת - שירות ב-25 טייסות מבצעיות של גיס התעופה המלכותי ובעשר יחידות עורפיות.
הרפובליקה הסינית (1912–1928) סין - 35 יחידות שנרכשו על ידי חברת ויקרס ב-1919 מעודפי המלחמה והוסבו לגרסת מטוס אימון.
מפרט טכני (FE.2b) > מאפיינים כלליים

צוות: 2 (טייס, תצפיתן)
אורך: 9.83 מטרים
מוטת כנפיים: 14.55 מטרים
גובה: 3.85 מטרים
שטח כנף: 45.9 מ"ר
משקל ריק: 937 ק"ג
משקל מקסימלי: 1,380 ק"ג
מנוע: בוכנה, ‏1 X בירדמור בעל 6 צילינדרים מסודרים בשורה אחת, 160 כוחות סוס
מפרט טכני (FE.2b) > ביצועים

מהירות מקסימלית: 147 קמ"ש
זמן שהייה באוויר במהירות שיוט: 3 שעות
סייג רום: 3,353 מטרים (כ-11,000 רגל)
מהירות נסיקה: 39 דקות ו-44 שניות לגובה 3,048 מטרים (כ-10,000 רגל)
עומס כנף: 30.1 ק"ג למ"ר
כוח/מסה: 86 ואט/ק"ג
מפרט טכני (FE.2b) > חימוש

מקלעים
1 או 2 X ‏7.7 מ"מ לואיס לתצפיתן - אחד לירי קדימה ואחד על התקן גמיש לירי לאחור
1 או 2 X ‏7.7 מ"מ לואיס - לעיתים הותקנו מקלעים נוספים בגרסת F.E.2d עבור הטייס
פצצות
עד 235 ק"ג פצצות
לקריאה נוספת

Bruce, J.M. "The F.E.2 Series: Historic Military Aircraft, No 3." Flight, 12 December 1952, pp. 724–728
Guttman, Jon. Pusher Aces of World War 1 (Aircraft of the Aces). London: Osprey Publishing, 2009. ISBN 978-1-84603-417-6
Hare, Paul R. Aeroplanes of the Royal Aircraft Factory. The Crowood Press Ltd., 1999. ISBN 1861262094
Miller, James F. Postelthwaite Mark. Luarier Jim. FE 2b/d vs Albatros Scouts: Western Front 1916-17. Osprey Publishing, 2014. ISBN 1780963270
הערות שוליים

↑  Hare, עמודים 71–72
1 2  Miller, עמוד 11
↑  Hare, עמודים 73–74
1 2  Hare, עמודים 74–75
1 2  Hare, עמודים 76–77
1 2  Miller, עמוד 13
1 2  Hare, עמוד 86
↑  Hare, עמוד 77
↑  Hare, עמוד 80
↑  "F.E.2." theaerodrome.com. Retrieved: 1 May 2014
↑  Hare, עמוד 91
↑  Miller, עמוד 14
↑  Hare, עמוד 82
1 2  Hare, עמוד 88
↑  Hare, עמוד 79
1 2  Hare, עמוד 82
↑  Guttman, עמוד 7
↑  Hare, עמודים 91–92
1 2 3  Hare, עמודים 93-94
1 2  Andrews C.F. and E.B. Morgan. Vickers Aircraft since 1908. Putnam, 1988. ISBN 0-85177-815-1. עמודים 8, 476–477
↑  Morgan, Rhys., "Building the FE.2B." thevintageaviator.co.nz, 2009. Retrieved: 17 July 2014
| --- | --- |
בקרת זהויות :  NLI: 987007552473905171  LCCN: sh2009008309 
F.E.2 מצויד במצופים בהכנות להמראה. סביבות 1912
F.E.2b בעל כן נסע בתצורת "V"
F.E.2d עם מנוע רולס-רויס איגל וכן נסע המצויד בגלגל חרטום
תצפיתן F.E.2d מדגים את השימוש במקלע לואיס לירי לאחור, פעולה שדרשה עמידה על שולי תא הטייס. מצד ימין של התמונה ניתן לראות מצלמה, וכן את מקלע הלואיס הנוסף (והלא סטנדרטי) עבור הטייס
F.E.2b מס' A5478 של טייסת מס' 100, נצבע בשחור והופעל במשימות הפצצה ליליות לאחר שכבר לא היה יעיל לפעילות בשעות היום. במטוסים שהופעלו במשימות אלה נעשה שימוש בכן נחיתה בתצורת "V", אשר אפשר נשיאת פצצות.
F.E.2b משוחזר מבצע את טיסת הבכורה שלו משדה התעופה הוּד במאסטרסון, ניו זילנד. 25 באפריל 2009
ריק ג'ולי

| --- | --- |
אין תמונה חופשית
 לידה:  21 באוקטובר 1946 הונג קונג, האימפריה הבריטית 
 פטירה:  13 בינואר 2018 (בגיל 71) 
 מדינה:  הממלכה המאוחדת 
 השכלה:  האקדמיה המלכותית הימית הבריטית  קולג' סטוניהרסט  St Bartholomew's Medical College 
 השתייכות:  הצי המלכותי הבריטי, חיל הנחתים המלכותי 
 דרגה:  captain 
 פעולות ומבצעים
 מלחמת פוקלנד 
 עיטורים
 קצין במסדר האימפריה הבריטית  מסדר מאי 
 
ריצ'רד תדיאוש ג'ולי (באנגלית: Richard Tadeusz Jolly; ‏29 באוקטובר 1946 – 13 בינואר 2018) היה קצין רפואה בצי המלכותי הבריטי. במהלך מלחמת פוקלנד הוא טיפל בכל הפצועים שהגיעו אליו, בריטים כמו גם ארגנטינאים, וזכה בעיטור כבוד הן ממשלת בריטניה והן מממשלת ארגנטינה על התנהלות מופתית. הוא האדם היחיד שעוטר על ידי שני הצדדים על מעשיו במלחמת פוקלנד.
קריירה

ג'ולי הוסמך כרופא בשנת 1969, ולאחר כמה שנות עבודה בבית חולים, הצטרף לצי המלכותי, ולאחר שסיים את קורס הקומנדו, שירת כקצין רפואה של גדוד 42 בחטיבת הקומנדו מס' 3 של הנחתים המלכותיים.
בעת מלחמת פוקלנד, מתוקף תפקידו כקצין רפואה בכיר, הוא היה המפקד על צוות של כ-120 אנשי רפואה שהפעילו את בית החולים שנפרש בשטח וטיפל בפצועים.
קריירה > מלחמת פוקלנד

איי פוקלנד הם איים בלתי מפותחים וכמעט בלתי מיושבים, ואחד מהענפים הכלכליים העיקריים בהם הוא גידול צאן. בית החולים, שנזקק למבנה על מנת לאפשר הגנה על הציוד הרפואי ועל הפצועים, היה אמור להיות ממקום על הספינה קנברה, אולם בשל מצבה, בלתי אפשרי היה להשתמש בה כבית חולים.
בהתראה של שעה וחצי, ג'ולי התמקם באחד מהמבנים היחידים שהיו באזור. היה זה בית מטבחיים ישן ובלתי פעיל, שלא עבר חיטוי ולא היה ברמה הנדרשת מבית חולים שדה. לא ניתן היה אפילו להגן עליו באמצעות הצבת צלב אדום שיזהה אותו כבית חולים וימנע הפצצות עליו על פי אמנת ז'נבה, משום שצמוד אליו ניצב מחסן התחמושת, שהיווה מטרה צבאית לגיטימית. לו היה מוצב צלב אדום על מבנה בית החולים, היה זה שימוש לרעה באמנת ז'נבה.
בית החולים המאולתר עבד בתנאי לכלוך, תאורה הלקויה, ותקיפות אוויריות. הוא ספג פגיעות ישירות של שתי פצצות, אך אף אחת מהן לא התפוצצה. למרות כל אלה, רק שלושה מתוך 580 החיילים והנחתים הבריטים שנפצעו בפעולה וטופלו בו, מתו מפצעיהם. ג'ולי לא חיכה שהפצועים יגיעו אל בית החולים והוא ואנשי צוותו יצאו לסיורים יזומים בשדה הקרב על מנת לאתר פצועים ולהגיע אליהם כמה שיותר מהר. על פעולתו זו, הוענק לג'ולי התואר "חבר במסדר האימפריה הבריטית" (MBE). בנוסף טיפלו ג'ולי וצוותו ב-300 חיילים ארגנטינאים פצועים.
קריירה > לאחר המלחמה

לאחר המלחמה ייסד ג'ולי יחד עם דנזיל קוניק, את "איגוד המדליות של דרום האטלנטי" (SAMA) ב-1997, שדאג לשמירה על מורשת הקרב של מלחמת פוקלנד, ופעל להכרה בהפרעת דחק פוסט-טראומטית למשרתי פוקלנד. במסגרת פעילות הארגון, נסעו שני המייסדים יחד עם המלך צ'ארלס השלישי (יורש העצר דאז) לביקור בארגנטינה ב-1998, וג'ולי שלח מראש רשימת שמות של פצועים ארגנטינאים שבהם טיפלו הוא וצוותו, ושאל את השלטונות מה עלה בגורלם.
רק אז נודע למשרד החוץ הארגנטינאי שפצועים ארגנטינאים רבים זכו לטיפול בבית החולים בניהולו של ג'ולי. הארגנטינאים הזמינו אותו ואת צוותו לטקס בבואנוס איירס, שם העניק לו הנשיא דאז, קרלוס מנם, את "אות מסדר מאי" (אנ'), אחד מעיטורי הכבוד הגבוהים ביותר בארגנטינה, כהוקרה על פועלו יוצא הדופן בהצלת חייהם של חיילים ארגנטינאים.
מכיוון שהיה זה עיטור של מדינה זרה, נדרש ג'ולי להגיש בקשה רשמית למלכה על מנת לקבל רשות לענוד את אות מסדר מאי עם המדליות האחרות שלו. המלכה נעתה לו באופן אישי, והתירה לו לענוד את האות. ג'ולי הוא איש הצבא היחיד שזכה לעיטור על ידי שני הצדדים במלחמה.
ג'ולי המשיך לעבוד כרופא ונתן הרצאות בפני מוסדות רפואיים על חוויותיו. הוא התבטא בנחרצות בעד זכותה של בריטניה לצאת למלחמה ולהגן על שטחים השייכים לה, ועם זאת, אמר: "אנשים מניחים שאתה צריך לשנוא את האויב שלך, אבל זה לא יכול להיות רחוק יותר מהאמת... האנשים היחידים שיודעים מה אתה עובר הם האנשים בצד השני"
ספריו

For Campaign Service – מתאר את חוויותיהם של חיילים ונחתים מלכותיים ששירתו בצפון אירלנד
The Red and Green Life Machine – עוסק בחוויותיו במלחמת פוקלנד
Jackspeak: A Guide to British Naval Slang and Usage – מדריך לסלנג של הצי
הערות שוליים

↑  Surgeon Captain Richard Tadeusz 'Rick' Jolly OBE RN Rtd, JMVH
↑  Author JayHyrons, Falklands 35~Surgeon-Captain Richard Tadeusz Jolly OBE, Falklands 35, ‏2018-01-15
↑  JOLLY, Richard Tadeusz | ͏, www.commandoveterans.org
↑  People of SAMA 82, South Atlantic Medal Association (82), ‏2021-07-13
↑  Rick Jolly, a hero to Brits and Argentines alike | Buenos Aires Times, www.batimes.com.ar
| --- | --- |
בקרת זהויות :  NLI: 987007446693805171  ISNI: 0000 0000 3237 1552  LCCN: n84092333  VIAF: 3873862   WorldCat (עם VIAF): 3873862
תהליך החלטה מרקובי

דוגמה לתהליך החלטה מרקובי שבו שלושה מצבים (בירוק), שתי פעולות (באדום)
תהליך החלטה מרקובי (באנגלית: Markov Decision Process או MDP) הוא מודל מתמטי לתהליכי החלטה שבה פונקציית המעברים של המערכת מקיימת את תכונת מרקוב, קרי ההסתברות להגיע למצב כלשהו תלויה אך ורק במצב ופעולה נבחרת קודמת. המודל קרוי על שמו של אנדריי מרקוב והוא הרחבה של המודל של שרשרת מרקוב שנעשתה עם פיתוחו של ענף התכנון הדינאמי על ידי ריצ'רד בלמן בשנות ה-50 של המאה העשרים.
בצורתו הבסיסית מוגדר תהליך החלטה מרקובי באמצעות הפרמטרים  (S,A,P_{\cdot }(\cdot ,\cdot ),R_{\cdot }(\cdot ,\cdot ),\gamma ) כך ש:
S הוא מרחב המצבים של המערכת.
A הוא מרחב הפעולות.
P היא פונקציית הסתברות למעבר בין מצבים מתוך S בהינתן ביצוע פעולה מתוך A המוגדרת  P:S{\times }S{\times }A\to [0,1]
R היא פונקציית התגמול המתאימה ערך מספרי לכל מצב (או לחלופין לכל צירוף של מצב ופעולה).
\gamma  הוא מקדם בתחום  (0,1) שתפקידו לקבוע עד כמה מדיניות הפעולה לגיבוש תהיה מושפעת מתגמולים שהתקבלו באינטראקציות מאוחרות בזמן.
במסגרת מודל זה, יש למצוא מדיניות פעולה  \pi :S\to A כך שהתגמול הכולל לאורך זמן הניסוי  \sum _{t=0}^{\infty }\gamma ^{t}R(s_{t},\pi (s_{t})) עבור  s_{t}\in S יהיה גבוה ככל שניתן. כדי לגבש מדיניות בחירת פעולות מתאימה תחת מודל זה, נעזרים באלגוריתמים מתחומי למידת חיזוק ובקרה אופטימלית. כמו כן קיימות גרסאות של המודל עבור מרחבי מצבים שניתנים לצפייה חלקית (Partially Observable MDP או POMDP) ועבור תהליכי החלטה לזמן רציף כשהקריטריון למיקסום הוא אינטגרל.
התהליך משמש במדעי המחשב בתחום של למידת חיזוק לשם יצירת תוכניות הלומדות לבד לפתור מערכת ולהגיע לאופטימיזציה בתהליכים בה.
אלגוריתמים

קיימים אלגוריתמים שונים לפתרון בעיות של תהליך החלטה מרקובי, אלגוריתמים אלו מבוססים בדרך כלל על תכנון דינמי או על תכנון ליניארי.
בגישה של פתרון באמצעות תכנון דינמי מגדירים לרוב שני מערכים: אחד המגדיר את ערכי התגמול הממוצעים לכל מצב ( V), ואחד המגדיר את המדיניות ( \pi ) לכל מצב. ניתן להשיג פתרון באמצעות חזרה על שני השלבים הבאים:
חישוב מדיניות:  \pi (s):=\arg \max _{a}\left\{\sum _{s'}P_{a}(s,s')\left(R_{a}(s,s')+\gamma V(s')\right)\right\}
חישוב תגמול:  V(s):=\sum _{s'}P_{\pi (s)}(s,s')\left(R_{\pi (s)}(s,s')+\gamma V(s')\right)
קיימות גרסאות שונות לאלגוריתם, כאשר בחלקן עוברים על כל המצבים ובחלקן עוברים על כל מצב בנפרד, או עוברים בשכיחות שונה על המצבים. דוגמאות לגרסאות נפוצות לאלגוריתם זה הן
Value iteration – בה משלבים את חישוב המדיניות עם חישוב התגמול ומתקבל הכלל המאוחד:  V_{i+1}(s):=\max _{a}\left\{\sum _{s'}P_{a}(s,s')\left(R_{a}(s,s')+\gamma V_{i}(s')\right)\right\},
Policy iteration – בגרסה זו מחשבים את המדיניות פעם אחת, ולאחר מכן מחשבים את התגמול שוב ושוב עד להתכנסות. כאשר שלב חישוב התגמול מתכנס, מחשבים מחדש את המדיניות.
ערך זה הוא קצרמרבנושא מתמטיקה. אתם מוזמנים לתרום לוויקיפדיה ו.
שגיאת תקן

שגיאת תקן (או טעות תקן, מאנגלית: Standard Error) היא סטיית התקן של האומד לסטטיסטי הנוצר מדגימה. 
למשל, הממוצע הוא אומד נפוץ של התוחלת. עם זאת, למדגמים שונים אשר נלקחו מאותה אוכלוסייה יהיו ערכים שונים לממוצע המדגם, כך שיש התפלגות של ממוצעי מדגמים (לה ממוצע וסטיית תקן משלה).
שגיאת התקן של הממוצע (קרי, של שימוש בממוצע המדגם להערכת ממוצע האוכלוסייה) היא סטיית התקן של ממוצעי כל המדגמים (בגודל מסוים) שנלקחו מאוכלוסייה. 
בניתוח רגרסיה, המונח ״שגיאת תקן״ יכול גם להתייחס לאומד הריבועים הפחותים סטיית התקן הכלולה במודל.
שגיאת תקן של הממוצע

שגיאת התקן של הממוצע היא סטיית התקן של האומד לתוחלת האוכלוסייה - הוא ממוצע המדגם. ניתן לראות זאת גם כסטיית התקן של שגיאת ממוצע המדגם ביחס לממוצע האוכלוסייה, היות שממוצע המדגם הוא אומד בלתי מוטה. שגיאת התקן שווה לסטיית התקן של דגימה בודדת, חלקי שורש גודל המדגם (בהנחה שערכי המדגם בלתי תלויים):  {SE}={{\sigma } \over {\sqrt {n}}}, כש-σ היא סטיית התקן של האוכלוסייה; אפשר לאמוד את שגיאת התקן בעזרת האומד לסטיית התקן,  {SD}={{\hat {s}} \over {\sqrt {n}}}, כש-s היא סטיית תקן של מדגם (או של התפלגות מדגמים).
ראו גם

סטיית תקן
שיגרו יושידה

שיגרו יושידה
זהו שם יפני; שם המשפחה הוא .
שיגרו יושידה (ביפנית: 吉田 茂; ‏ 22 בספטמבר 1878 - 20 באוקטובר 1967) היה ראש ממשלת יפן בין השנים 1946 ל-1947 ובין השנים 1948 ל-1954.
חייו

יושידה נולד בטוקיו, שם למד באוניברסיטת טוקיו. הוא הצטרף לסגל הדיפלומטי של יפן ב-1906, מיד לאחר ניצחונה של יפן במלחמת רוסיה–יפן. הוא היה שגרירה של יפן באיטליה ובריטניה בשנות ה-30 של המאה ה-20 ולבסוף פרש מתפקידו כשגריר בלונדון ב-1938.
במשך שנות ה-30 של המאה ה-20 ובשנות ה-40 המוקדמות (לפני סיום מלחמת העולם השנייה), יושידה השתתף בתנועה האימפריאליסטית היפנית. לאחר מספר חודשי מאסר ב-1945, הוא הפך להיות אחד ממנהיגי המפתח של יפן שלאחר המלחמה ונבחר להיות ראש ממשלתה ה-45 ב-22 במאי 1946. התמיכה שלו בשאיפות ארצות הברית ובריטניה וההיכרות שלו עם החברה המערבית, אשר הושגו דרך לימודים ותפקידים פוליטיים בחוץ לארץ, הפכו אותו למועמד המתאים ביותר בעיני שלטונות הכיבוש של יפן.
לאחר שהוחלף על ידי טצו קטאיאמה ב-24 במאי 1947, הוא חזר לראשות הממשלה כראש הממשלה ה-48 ב-15 באוקטובר 1948. הוא ניצח בשלוש מערכות בחירות בזה אחר זה (ה-49: 16 בפברואר 1949; ה-50: 30 באוקטובר 1952; וה-51: 21 במאי 1953), ולבסוף הפסיד ב-10 בדצמבר 1954, כאשר הוחלף על ידי איצ'ירו הטויאמה. הוא פרש מבית המחוקקים של יפן ב-1955.
מדיניותו של יושידה התרכזה סביב "החוק היבש של יושידה", אשר הדגיש את ההתאוששות הכלכלית של יפן על חשבון העצמאות בענייני חוץ. תחת שלטונו של יושידה, יפן התחילה לבנות מחדש את התשתית התעשייתית והסתמכה על ארצות הברית להגנתה. יש הסבורים כי רעיון זה מרכזי במדיניות וכלכלה של יפן גם כיום.
שגיב כהן

ערך זה עוסק בכדורגלן. אם התכוונתם לזמר, ראו .
שגיב כהן (נולד ב-20 בספטמבר 1987) הוא כדורגלן עבר ישראלי ששיחק בעמדת המגן והקשר.
קריירה

כהן התחיל את הקריירה שלו במחלקות הילדים של מכבי ראש העין. לאחר מכן עבר למחלקת הנוער של הפועל פתח תקווה. ב-11 בינואר 2006 ערך את הופעת הבכורה שלו בקבוצה הבוגרת של המועדון, בניצחון 0-2 על בית"ר ירושלים. בעונה שלאחר מכן שותף ב-13 משחקים בליגת העל, אך בתום העונה הקבוצה ירדה לליגה הלאומית. בעונת 2007/2008 הפך כהן לשחקן הרכב בקבוצה ושותף ב-19 משחקים בליגה הלאומית, ובמחזור האחרון כבש את שער הבכורה שלו במועדון, בניצחון 0-2 נגד הפועל רמת גן. בתום עונה אחת חזרה הקבוצה לליגת העל, ובעונת 2008/2009 שותף ב-20 משחקים בליגה הבכירה.
באוגוסט 2009 הושאל כהן להפועל רמת השרון מהליגה הלאומית, ובינואר 2010 חזר להפועל פתח תקווה.
בקיץ 2010 חתם בפוליטכניקה יאשי מליגת העל הרומנית, אך כבר בינואר 2011 חזר לישראל וחתם בהפועל עכו. ב-23 באפריל 2011 הבקיע את שער הבכורה שלו בליגת העל, בהפסד 4-1 למכבי פתח תקווה. בסך הכל שיחק כהן שלוש וחצי שנים בהפועל עכו, ובמדיה ערך 56 הופעות בליגת העל, בהן כבש שני שערים.
ביולי 2014 חזר כהן להפועל פתח תקווה, לאחר שעלתה בחזרה לליגת העל, אך בתום העונה ירד עם הקבוצה בחזרה לליגה הלאומית. בעונת 2016/17 מונה לקפטן הקבוצה.
בחודש יולי 2017 חתם שגיב בהפועל רמת גן גבעתיים, ואף מונה לקפטן הקבוצה.
בקיץ 2018 חתם בהפועל ראשון לציון.
ב-26 ביוני 2019 כהן חתם במ.ס. כפר קאסם, אך שבועות ספורים אחר כך, במשחק אימון לקראת העונה החדשה, נפצע וגמר את העונה עוד בטרם החלה ומאז לא חזר לשחק.
כיום - שגיב בעל סטודיו לאימוני כושר
הערות שוליים

↑  אורי קידר, "אני לא מוותר " - שגיב כהן גמר את העונה ויוצא להציל את הקריירה, באתר mynet‏ פתח תקוה, 25 ביולי 2019
שועל-מעופף מפוספס-פנים

| שועל-מעופף מפוספס-פנים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: דמויי עטלפי פרי
משפחה:: עטלפי פרי
סוג:: שועל-מעופף מפוספס-פנים
מינים
 2
שם מדעי
 Styloctenium

שועל-מעופף מפוספס-פנים (שם מדעי: Styloctenium) הוא סוג של עטלף ססגוני דמוי שועל במשפחת עטלפי הפירות, בו 2 מינים שאנדמיים לאיים בדרום-מזרח אסיה. הסוג הוקם במקור בשנת 1899 על ידי הזואולוג הגרמני פאול מטשי לאחר שסווג קודם לכן בסוג שועל-מעופף, והוא נחשב במשך 100 השנים הבאות לטקסון מונוטיפי עד לגילויו של מין נוסף בתחילת המאה ה-21.